18.09.2023

**Comunicat de presă**

**Campania națională de verificare și control a respectării prevederilor SSM[[1]](#endnote-1) în domeniile: hoteluri și alte facilități de cazare (cod CAEN 55) precum și restaurante și alte activități de servicii de alimentație (cod CAEN 56)**

Începând cu luna ianuarie 2023 Inspecția Muncii, prin inspectoratele teritoriale de muncă a desfășurat CAMPANIA NAȚIONALĂ de verificare și control a respectării prevederilor SSM în domeniile: hoteluri și alte facilități de cazare (cod CAEN 55) precum și restaurante și alte activități de servicii de alimentație (cod CAEN 56) în întreprinderile cu un număr mai mare de 5 lucrători.

***OBIECTIVELE CAMPANIEI*** de control în domeniul securității și sănătății în muncă au fost următoarele:

* Creșterea gradului de conștientizare a angajatorilor și a angajaților în ceea ce privește necesitatea respectării prevederilor legale în domeniul securității și sănătății în muncă;
* Verificarea îndeplinirii măsurilor dispuse în controalele anterioare;
* Identificarea pericolelor și evaluarea și pe cât posibil combaterea riscurilor prezente în mediul de muncă;
* Identificarea echipamentelor de muncă, în special cele sub incidența ISCIR - lifturi, centrale de producere a apei calde, precum și alte echipamente care pot prezenta în exploatare riscuri pentru lucrători (arsuri termice, explozii, incendii, etc.), cum ar fi: hote, aragaze, butelii;
* Verificarea modului de instruire a lucrătorilor și de însușire a instrucțiunilor prezentate;
* Dispunerea de măsuri ferme pentru înlăturarea neconformităților.

În acest sens au fost controlate, ***la nivelul județului Galați,*** un număr de 8 hoteluri și alte facilități de cazare precum și 26 de restaurante și alte activități de servicii de alimentație fiind constatate un număr de 67 neconformități stabilindu-se măsuri cu termene clare în vederea remedierii acestora.

Au fost aplicate un număr de 67 sancțiuni contravenționale din care 66 avertismente și o amendă în valoare de 4000 lei.

Cele mai frecvente deficiențe constatate în domeniul securității și sănătății în muncă au fost:

* neverificare la termenul scadent a echipamentelor de muncă mai ales cele aflate sub incidență ISCIR;
* neverificare și măsurare a centurii de împământare la termenul scadent;
* lipsă notificare substanțe chimice periculoase,
* lipsă semnalizare din punct de vedere al securității și sănătății în muncă;
* instruire necorespunzătoare a lucrătorilor din punct de vedere al securității și sănătății în muncă,
* căi de acces și de circulație nemarcate și nesemnalizate corespunzător;
* fișele postului pentru lucrătorii unității incomplete, în sensul că acestea nu stabilesc atribuțiile și răspunderile lucrătorilor în domeniul securității și sănătății în muncă.

Bogdan - Marius TRANDAFIR

Inspector Șef

Carmen Păunica Corodeanu

Inspector,

Compartiment Comunicare și Relații cu Publicul

1. SSM Securitate și Sănătate în Muncă [↑](#endnote-ref-1)